เป็นแผลที่แถวปลายอวัยวะเพศแล้วมีเพศสัมพันธ์กันกับแฟน แล้วมีเลือดเยิ้มที่แผลจะติดเชื้อHivไหมคับคุณ ผมกังวลมาก แล้วจะทำยังไงดีคับ
สวัสดีครับ หากมีเพศสัมพันธ์โดยไม่ได้ป้องกัน หรือ ไม่ได้ใส่ถุงยางอนามัย อีกทั้งมีแผลที่อวัยวะเพศโดยตรง ก็โอกาสเสี่ยงต่อโรคติดเชื้อทางเพศสัมพันธ์ แต่การจะติดเชื้อใด HIV หรือไม่นั้น ก็ต้องอยู่ที่การตรวจเลือดคนที่เรามีเพศสัมพันธ์ด้วยเป็นหลักครับ นั่นคือ หากคู่นอนของเราไม่มี HIV ก็ไม่เสี่ยงต่อการแพร่ HIV ครับดังนั้น หาก เป็นกังวล และเพื่อความสบายใจของทั้งสองฝ่าย แนะนำให้พบแพทย์เพื่อตรวจเลือดสำหรับการคัดกรอง HIV ทั้งคู่ หากตรวจแล้ว ผลไม่พบทั้งคู่ ก็ยืนยันว่าไม่มีหลักฐานการติดเชื้อครับอย่างไรก็ดี การมีแผลที่อวัยวะเพศและมีเลือดออกด้วยถือเป็นเรื่องผิดปกติ ซึ่งอาจเกิดจากโรคติดเชื้อทางเพศสัมพันธ์อื่น เช่น เริม แผลริมอ่อน หรือ ซิฟิลิส ก็ขอแนะนำให้ ไปพบแพทย์ เพื่อวินิจฉัยและรักษาเพิ่มเติมด้วยครับ